സിപിഎം അഗളി ലോക്കല് സമ്മേളനം അഗളി : തകര്ന്നു കിടക്കുന്ന മണ്ണാര്ക്കാട് ആനക്കട്ടി റോഡ് ഉടന് നവീകരിക്കണമെന്ന് സിപിഎം അഗളി ലോക്കല് സമ്മേളനം ആവശ്യപ്പെട്ടു. അട്ടപ്പാടി ക്യാന്പ് സെന്ററില് നടന്ന സമ്മേളനം ജില്ലാ സെക്രട്ടറിയേറ്റ് അംഗവും കെടിഡിസി ചെയര്മാനുമായ പി.കെ. ശശി ഉദ്ഘാടനം ചെയ്തു. ലോക്കല് സെക്രട്ടറി എന്. ജംഷീര് റിപ്പോര്ട്ട് അവതരിപ്പിച്ചു. ഏരിയ സെക്രട്ടറി സി.പി. ബാബു, ഏരിയ കമ്മിറ്റി അംഗം വി.കെ. ജെയിംസ്, വി.എസ്. ജോസ്, എന്.പി. ഷാജന് പ്രസംഗിച്ചു. പരമേശ്വരന്, ശിവ സ്വാമി, എ. അരവിന്ദന് എന്നിവര് നേതൃത്വം നല്കി. ജംഷീര് സെക്രട്ടറിയായി പതിനഞ്ചംഗ ലോക്കല് കമ്മിറ്റി രൂപീകരിച്ചു.